Защитете прякора си, за да попречите на други IRC потребители да го използват.
Milo Casagrande
milo@ubuntu.com
Paul Cutler
pcutler@gnome.org

Признание-Споделяне на споделеното 4.0

# Използване на парола с прякора в IRC

В някои IRC мрежи може да регистрирате своя прякор в услуга, наречена NickServ. Като изпращате специални съобщения до NickServ, може да зададете паролата си и да се идентифицирате. Някои IRC стаи може да не ви позволят да се присъедините без регистриран прякор.

„Polari“ в момента не поддържа автоматична регистрация на прякори. Всяка IRC мрежа се справя по различен начин с регистрацията на конкретен прякор и ще трябва да проверите в съответната IRC мрежа как да регистрирате своя прякор. След като сте регистрирали прякор, ще трябва да изпратите съобщение на NickServ, за да се идентифицирате, след като се свържете с IRC мрежата със следната команда:

/msg NickServ identify потребителскоиме парола

Натиснете Enter

Използвайте потребителското име и паролата, които сте регистрирали в IRC мрежата с тази команда.

„Polari“ ще запомни вашето потребителско име и парола и следващия път, когато се свържете с IRC мрежата, „Polari“ автоматично ще ви регистрира в услугата NickServ.

Тези инструкции ви позволяват да използвате защитен с парола прякор само в определени IRC мрежи. Понастоящем не е възможно да регистрирате прякор за IRC или да промените паролата на псевдонима си с „Polari“.